İstanbul Müasir İncəsənət Muzeyi
İstanbul Müasir İncəsənət Muzeyi (tr. İstanbul Modern Sanat Müzesi) və ya İstanbul Modern — Türkiyənin İstanbul şəhərində yerləşən incəsənət muzeyi. Muzeyin açılış mərasimi 11 dekabr 2004-cü ildə olmuşdur. Muzeyin özü isə Əczaçıbaşı ailəsinin və İstanbul Mədəniyyət-İncəsənət Fondunun təşəbbüsü ilə qurulmuşdur. Muzey Karaköy limanında, Memar Sinan Universiteti İncəsənət Fakultəsinin yanında yerləşir. Muzey anbar binasının əsasında qurulmuşdur. 2003-cü ildə bu binada 8-ci Beynəlxalq İstanbul Bennaial tədbiri keçirilmişdir. Muzeyin açılış mərasimi isə 2004-cü ilin 11 dekabrında baş tutmuşdur.